
Πρόσκληση Εκδήλωσης Ενδιαφέροντος

[bookmark: _Hlk164164349]Η Αναπτυξιακή Λήμνου ΑΑΕ ΟΤΑ (ΑΝΕΛ ΑΕ) καλεί τους ενδιαφερόμενους να υποβάλουν αίτηση για συμμετοχή σε θεματικό εργαστήριο με αντικείμενο την ευαισθητοποίηση και την ανάδειξη της διαφύλαξης της τοπικότητας ως στοιχείο διαφοροποίησης και προσέλκυσης επισκεπτών, αλλά και της βιωσιμότητας των επιχειρήσεων της Λήμνου, από τις 15 - 17 Μαΐου 2024 στην Μύρινα Λήμνου με θέμα «'Γαστρονομικός Τουρισμός - Συνταγές επιτυχίας με τοπικά προϊόντα», με παράλληλες επισκέψεις σε τοπικές  επιχειρήσεις.
Πρόκειται για δράση Β.3 του διακρατικού και διατοπικού σχεδίου συνεργασίας «LOCAL TOUR», που υλοποιείται στο πλαίσιο του Υπομέτρου 19.3 CLLD/LEADER, του Προγράμματος Αγροτικής Ανάπτυξης (ΠΑΑ) 2014-2020 και συγχρηματοδοτείται από το Ευρωπαϊκό Γεωργικό Ταμείο Αγροτικής Ανάπτυξης και το Υπουργείο Αγροτικής Ανάπτυξης και Τροφίμων. Το σχήμα συνεργασίας Local Tour αφορά στη διακρατική συνεργασία μεταξύ 22 Ομάδων Τοπικής Δράσης από δύο χώρες (Ελλάδα και Κύπρο) με βασική επιδίωξη την ανάπτυξη τοπικών, ενδοπεριφερειακών και διακρατικών δράσεων συλλογικού ενδιαφέροντος, για την επίτευξη συνεργειών και τη δημιουργία ολοκληρωμένων παρεμβάσεων στον τομέα του γαστρονομικού πολιτισμού. Αντίστοιχα σεμινάρια θα πραγματοποιηθούν από όλες τις Ομάδες Τοπικής Δράσης. 
Απαραίτητη προϋπόθεση για συμμετοχή στο θεματικό εργαστήριο που διοργανώνει η Αναπτυξιακή Λήμνου, είναι οι ωφελούμενοι να αποτελούν είτε επιχειρηματίες και εργαζόμενους γύρω από τον γαστρονομικό τουρισμό (επιχειρήσεις εστίασης και καταλύματα), είτε παραγωγοί τοπικών προϊόντων, είτε υπεύθυνοι επιχειρήσεων, είτε σπουδαστές σε παρεμφερή αντικείμενα. Έμφαση θα δοθεί στη συμμετοχή επιχειρήσεων που έχουν στηριχθεί στο πλαίσιο του ΠΑΑ (τρέχουσα και προηγούμενες προγραμματικές περιόδου). Το θεματικό εργαστήριο θα είναι βιωματικό και θα περιλαμβάνει περιήγηση στα μονοπάτια περιπλάνησης τοπικών γεύσεων, καθώς και ενημέρωση - ευαισθητοποίηση των συμμετεχόντων, για την έννοια του τίμιου προϊόντος και της αξίας της προβολής του ως τέτοιο. Ο συνολικός αριθμός των συμμετεχόντων είναι είκοσι (20) άτομα, που θα επιλεγούν μέσω αξιολόγησης, ενώ απ’ αυτούς θα προκύψουν και οι συμμετέχοντες σε επίσκεψη ανταλλαγής καλών πρακτικών σε άλλη περιοχή της Ελλάδας. 


Στόχος της δράσης είναι ο τοπικός πληθυσμός να ενημερωθεί για τις δυνατότητες που παρέχει ο γαστρονομικός τουρισμός, τόσο στις επιχειρήσεις, όσο και στην οικονομία της περιοχής, να γνωρίσει καλά παραδείγματα από άλλες περιοχές της Ευρώπης και της χώρας, να εκπαιδευτεί στην έννοια του «τίμιου προϊόντος» και στην αξία που αυτό έχει για τον κάθε επισκέπτη και να γίνει πρεσβευτής του γαστρονομικού τουρισμού για την περιοχή του. 
Οι ενδιαφερόμενοι για συμμετοχή στο πρόγραμμα, καλούνται να συμπληρώσουν αίτηση και το σχετικό ερωτηματολόγιο και να το αποστείλουν στην ΑΝΕΛ ΑΕ μέχρι τις 10-05-2024 (σε φυσικό ή ηλεκτρονικό αρχείο).  
Για περισσότερες πληροφορίες μπορείτε να επικοινωνήσετε τηλεφωνικά, ημέρες και ώρες γραφείου, στο τηλέφωνο: 2254023849 και στο e-mail: anel-sa@otenet.gr 

Ιερού Λόχου 23 & Αγίου Νικολάου।81400 Μύρινα Λήμνου
Τηλ.  :  +30 22540 23849, 24604      ।F: +30 22540 24604

